                                                     Χαλκίδα, 9/5/2026
ΣΥΛΛΟΓΟΣ ΕΡΓΑΖΟΜΕΝΩΝ

ΓΕΝΙΚΟΥ ΝΟΣΟΚΟΜΕΙΟΥ ΧΑΛΚΙΔΑΣ
ΑΝΑΚΟΙΝΩΣΗ
                                Έλλειψη βοηθών θαλάμου στο Νοσοκομείο Χαλκίδας


Τον προηγούμενο μήνα, οι εργαζόμενοι της ΜΕΘ (ιατρικό, νοσηλευτικό και παραϊατρικό προσωπικό) ανέδειξαν το σοβαρό πρόβλημα της έλλειψης βοηθού θαλάμου στη Μονάδα εδώ και 6 μήνες. Συγκέντρωσαν υπογραφές και κατέθεσαν σχετικό αίτημα στη Διοίκηση και στον Σύλλογο Εργαζομένων.


Ο Σύλλογος στήριξε από την αρχή το δίκαιο αίτημά τους.


Η πίεση και η διεκδίκηση των εργαζομένων έφεραν αποτέλεσμα: η Διοίκηση προχώρησε τις διαδικασίες για την πρόσληψη 2 βοηθών θαλάμου για τη ΜΕΘ. Τώρα η ευθύνη βρίσκεται στην 5η ΥΠΕ, ώστε να ολοκληρωθούν άμεσα οι διαδικασίες.

Παρά τη θετική αυτή εξέλιξη, τα προβλήματα υποστελέχωσης παραμένουν μεγάλα σε όλο το Νοσοκομείο.

Η κατάσταση στους βοηθούς θαλάμου


Στο Νοσοκομείο Χαλκίδας προβλέπονται 23 οργανικές θέσεις βοηθών θαλάμου (με βάση τον Οργανισμό του 2012).
Από αυτές, μόνο 2 καλύπτονται από μόνιμο προσωπικό.
Σήμερα εργάζονται:
2 μόνιμοι βοηθοί θαλάμου 

5 επικουρικοί 

9 εργαζόμενοι μέσω προγραμμάτων ΔΥΠΑ 

1 εργαζόμενος με μετακίνηση από άλλο φορέα 


Την ίδια στιγμή, οι ανάγκες στο νέο Νοσοκομείο είναι πολύ μεγαλύτερες και δεν καλύπτονται ούτε οι θέσεις που αντιστοιχούσαν στο παλιό νοσοκομείο.

Οι εργαζόμενοι μέσω ΔΥΠΑ προσφέρουν σημαντικό έργο. Όμως η εργασία στην Υγεία είναι ιδιαίτερα απαιτητική και δύσκολη, ειδικά για εργαζόμενους μεγαλύτερης ηλικίας, που καλούνται να ανταποκριθούν σε έντονες συνθήκες εργασίας.
Οι ελλείψεις προσωπικού επιβαρύνουν:
τους λίγους υπάρχοντες βοηθούς θαλάμου 

το νοσηλευτικό προσωπικό 

το ιατρικό προσωπικό 

το παραϊατρικό προσωπικό 
      Υπάρχουν μάλιστα πολλά νοσηλευτικά τμήματα χωρίς κανέναν βοηθό θαλάμου.
    Η κατάσταση αυτή αποδεικνύει τα σοβαρά κενά στελέχωσης και δυσκολεύει την παροχή ποιοτικών υπηρεσιών υγείας προς τους ασθενείς.
Καλούμε όλους τους εργαζόμενους:

να συνεχίσουμε τον αγώνα για καλύτερες συνθήκες εργασίας 

να δυναμώσουμε τη συλλογική μας διεκδίκηση 

να οργανωθούμε και να ενισχύσουμε τη φωνή μας 
Συμμετέχουμε:
στην απεργία του Δημοσίου στις 13 Μάη ΚΑΙ στη συγκέντρωση στην Περιφέρεια στις 10:30 π.μ.

Ο Σύλλογος Εργαζομένων θα συνεχίσει να βρίσκεται στην πρώτη γραμμή αυτού του αγώνα.

Απαιτούμε από την κυβέρνηση, την 5η ΥΠΕ και τη Διοίκηση να πάρουν άμεσα μέτρα για την πλήρη και επαρκή στελέχωση του Νοσοκομείου μας.                      Το Δ.Σ.
